Kiøbenhavns Postrytter, 1787-11-30
Kiøbenhavn, den 30 November. Ved den Kongel. Svenske Ambassadeurs Hr. Baron von Sprengportens første Audience, Mandagen den 26de November 1787, er følgende Ceremoniel bleven iagttaget. Om Eftermiddagen Kl. imellem 4 og 5 begav Hr. Kammerherre Brachel sig, (som for den Dag til Ceremoniemester var udnævnt) i Hs. Majestæts Eqvipage, med 6 Heste bespændt, til Ambassadeurens Hotel. Med denne Equipage fulgte 2 Løbere og 6 Laquaier, alt i Galla-Livree. Ceremoniemesteren blev modtaget i Ambassadeurens Hotel, ved Vognen af hans Cavalerers, og inden for Døren til Forgemakket af Ambassadeuren selv. Da Vognen havde vendt, og igien var forkiørt i Porten, begav Ambassadeuren Sig foran ned i Vognen, satte Sig paa Bagsædet allene, og Ceremoniemesteren paa Forsædet. De 2 Løbere gik foran, 3 Laquaier ved hver Side af Hestene, og een ved hver Side af Vognen, alle med tændte Fakler. Efter denne Kongel. Equipage fulgte 2de af Ambassadeurens egne med 6 Heste bespændte Equipager, hvorudi hans Cavalerer sadde. Veyen gik fra Ambassadeurens Hotel, ned forbi Garnisonskirken til Bredgaden, over Kongens Nye=Torv, tæt forbi Hovedvagten, igiennem Østergade, Amager=Torv, Vimmelskaftet, Raadhuusstrædet, over Steenbroen, den aabne Ridebane, igiennem Taarn porten, hvor Vognen holdt ved Marmortrappen. Ambassadeurens 2de egne Equipager med hans Cavalerers fulgte ligeledes efter ind i Slotsporten. Saavel Hovedvagten i Byen, som Slotsvagten paa Slottet, traadde ud, præsenterede Geværet, og rørte Spillet med 3 Virvler da Ambassadeuren passerede. Ambassadeuren steeg ud af Vognen paa den Søndre Side af Porten, og blev der modtaget af Hr. Kammerherre von Bertouch, som for den Dag til Hofmarschal var udnævnt, og 4 Hofjunkere, samt 2 Pager. Toget gik i følgende Orden: Hoffoureren, 2 Løbere, 6 Laquauer to og to, 4 Hof junkere to og to, 2 Pager med Voxlys, Ambassadeuren med Hofmarechallen paa høyre og Ceremoniemesteren paa venstre Haand, Ambassadeurens Cavalerers; fra Vognen af indi de for Ambassadeuren til Aftrædelse bestemte Værelser. J Forgemakket til disse Værelser rangerede Løberne og Laquaierne sig paa begge Sider; Hofjunkerne gik ind i det første Kammer, og Pagerne ligeledes; men disse sidste bleve staaende ved Døren. Hofmareschallen og Ceremoniemesteren fulgte ind med Ambassadeuren i det inderste Værelse, hvor en Collation var serveret. Jmidlertid begav Ceremoniemesteren sig op i Hs. Kongel. Majestæts Forgemak, og anmeldte Ambassadeurens Ankomst til Oberhofmarschallen, som efter at have indhentet Hs. Majestæts befaling, tilkiendegav Ceremoniemesteren at opføre Ambassadeuren, Fra Ambassadeurens Aftrædelses Værelser gik Toget, i samme Orden som forhen, op af Marmor=Trappen, Procurator Stuen, Høyesterets Gangen, ind i Rosen, hvor Laquaierne og Løberne rangerede sig paa begge Sider; her blev ligeledes Hof=Foureren tilbage og Kammerfoureren førte Toget lige til Døren, fra det yderste til det inderste Forgemak. Hof junkerne og Pagerne fulgte med igiennem Drabantsalen, ind i det nye Malerie=Cabinet, hvor disse sidste bleve staaende ved Døren, og allene Hofjunkerne fulgte ind med i det inderste Forgemak, ligesom Ambassadeurens Cavaliers ligeledes bestandig og overalt fulgte Ham saavidt som Hof junkerne Saasnart Ambassadeuren traadde ind i det inderste Forgemak, modtog Ober=Ceremoniemesteren, Hr. Geheimeraad Kalkreuther, Ham, og førte Ham tilligemed Hofmarschalen og Ceremoniemesteren uden Ophold til Hs. Majestæt Kongens Audiencegemak, hvortil Døren med begge Fløye bleve oplukkede af den Kammerjunker, som den Dag havde Opvartning hos Hs. Majestæt Kongen. Audience Gemakket stod Hs. Majestæt Kongen under Thronen tæt for Lænestolen. Hs. Majestæt fandt allernaadigst for godt, ikke at sætte Hatten paa ved Audiencen. Ministrene af Conseilet, nemlig de Herrer Geheimeraader Rosenkrantz, Schack Rathlau, Greve Bernstorff og General von Huth, stode paa høire Haand i een Rad, og Oberhofmarschallen paa venstre Haand, bag ved Hs. Majestæt. Ved Jndtrædelsen i Gemakket gik Ober=Ceremoniemesteren paa Ambassadeurens venstre Haand, og forføyede sig bag om Ambassadeuren op til Ober-Hofmarschalen, ved hvis Side han blev staaende, indtil Audiencen var forbi. Hofmarschalen og Ceremoniemesteren gik ind efter Ambassadeuren, og stillede sig indvendig i Audiencegemakket, een ved hver Side af Døren. Ambassadeuren giorde de sædvanlige trende Reverencer, og efter at han havde holdt sin Tale paa Fransk, og den i samme Sprog af Hs. M. var bleven besvaret, forføiede han sig ud igien med 3 Reverencer; Ober=Ceremoniemesteren, Hofmarschalen og Ceremonie mesteren fulgte ud med Ham, Dørene til Audiencegemakket bleve lukkede; Ober=Ceremoniemesteren fulgte Ham til Hs. M. yderste Forgemak, og derfra gik Processionen i foranførte Orden til Hs. Kongel. Høyhed Kronprindsen, siden Hendes Majestæt Enke-Dronningen ikke var her (Slutningen følger.) tilstæde.